КIуэкIуэ Казбек хэтащ хэкIуэда хабзэхъумэхэм ятеухуауэ ирагъэкIуэкIа Iуэхухэм
КъБР-м и Iэтащхьэ КIуэкIуэ Казбек хэтащ хабзэхъумэ органхэм я лэжьакIуэхэу къулыкъур щрахьэкIым хэкIуэдахэм я фэеплъ махуэм теухуауэ ирагъэкIуэкIа Iуэхухэм.
Республикэм и унафэщIым хабзэм и лэжьакIуэхэу Хэку зауэшхуэм и илъэсхэм хэкIуэдахэм, апхуэдэу я къулыкъум пэрыту хэкIуэдахэм я мемориалым удз гъэгъахэр трилъхьащ икIи Къэбэрдей-Балъкъэрым и мамыр гъащIэр яхъумэурэ зи псэр зытахэм я Iыхьлыхэмрэ я благъэхэмрэ аргуэру зэ яхуэгузэващ.
Щыгъуэ пэкIум хэтащ КъБР-м и къэрал властым и органхэм, хабзэхъумэ IуэхущIапIэхэм, жылагъуэ, дин зэгухьэныгъэ-хэм я унафэщIхэр, республикэм щыIэ МВД-м и ветеранхэмрэ абы къулыкъу щызыщIэхэмрэ.
Мы махуэхэм Къэбэрдей-Балъкъэрым и район псоми хэкIуэдахэр ягу къагъэкIыж икIи абыхэм ятеухуа зэIущIэхэр, конференцхэр щрагъэкIуэкI.
КъБР-м и Iэтащхьэмрэ Правительствэмрэ я пресс-IуэхущIапIэ.
